Paralympiske sommerleker hadde blitt arrangert siden 1960. Konkurranser innen vinteridrett for funksjonshemmede hadde imidlertid vært arrangert en stund, og det første VM ble arrangert i 1974, av (ISOD). I 1975 var det enda ikke avtalt noen arrangør for det neste VM, og under generalforsamlingen til ISOD i 1975 foreslo en svensk delegat at man burde arrangere vinterolympiade for funksjonshemmede. Det svenske handikapidrettsforbundet tilbød seg å arrangere dette, og året etter var vinterlekene et faktum.